钦定古今图书集成/明伦汇编/闺媛典/第254卷 > 沈汝宠女
## 钦定古今图书集成/明伦汇编/闺媛典/第254卷 > 沈汝宠女

按《石埭县志》：“沈女名来姑，汝宠第四女，许聘同邑李
永闻次子电。电姊夫沈高诱之六博，父怒，逐电出，积
年不返。女年逾笄，父谕改适，言甚切至，女泣不从。至
三十岁，女兄与父计，损其食，令委顿不堪，庶几易志。
每日仅供米二合，女志益坚，朝纫暮绩，于所居屋后
石上，覆土种菜，少许自给，始终无悔。年八十馀终。”